Neymar «odobli yigit» bo‘lib yurgani uchun unga pul to‘lanayotgani rad etildi

«PSJ» hujumchisi Neymarning rasmiy sayti Football Leaks tarqatgan axborotga raddiya e'lon qildi. Kecha ushbu surishtiruv guruhi ma'lumotiga tayanib, qator nashrlar Parij grandi futbolchilarga chiroyli xulq-atvori uchun ham pul to‘lashi haqida xabar tarqatgandi.
«Ushbu yangilik son-sanoqsiz mas'uliyatsiz OAV orqali qayta-qayta nashr etilmoqda. Bu ham navbatdagi yolg‘on yangiliklardan biri», - deyiladi xabarda.
Eslatib o‘tamiz, kechagi xabarda Neymar haftasiga 375 ming yevro, Kilian Mbappe 117 ming yevro, Dani Alves, Edinson Kavani va Anxel Di Mariya – 70 ming yevrodan, Tiago Silva – 33 ming yevro bilan taqdirlanayotgani ma'lum qilingan. Bu mablag‘lar ularning o‘yindan oldin va keyin muxlislarni olqishlashi, mashg‘ulotlarga vaqtida kelishi va klub obro‘siga putur yetkazmasligi uchun to‘lanayotgani aytilgan edi.
This news, published by @Record_Portugal is being replicated by countless irresponsable media.

This is another "Fake News".

.#neymar #neymarjr #njr #fakenews pic.twitter.com/A4ZauakR3N